ADERES-Burjassot es proclama Subcampió d’Espanya de Futbol Sala de la FEDDI
2025-07-24

La sort en els penals en la final va ser esquiva per als components de l’equip de futbol sala de l’ADERES Burjassot però, malgrat açò, la formació burjassotera ha realitzat un gran Campionat d’Espanya que bé li ha valgut el subcampionat de la competició, organitzada per la Federació Espanyola d’Esports per a persones amb Discapacitat Intel·lectual (FEDDI).

En la gran final, l’equip va estar acompanyat del regidor d’Esports de l’Ajuntament de Burjassot, Manuel Pérez Menero que, com un més des de la graderia, va estar animant cada passada, cada jugada dels de Burjassot en una final d’infart que, com s’ha assenyalat, es va resoldre en el torn de penals.

Per al regidor, “els xavals han fet un treball espectacular i ho han donat tot en la pista. És tot un orgull per a Burjassot que s’hagen proclamat subcampions i, sobretot, que hagen realitzat una gran competició“.